Teos õiglane ja vahvas, ustav sulle, Eesti rahvas!
#000000
Sinine, roheline ja valge on korp! Fraternitas Estica värvideks, mis sümboliseerivad auvli! dr. Heinrich Rosenthali poolt luuletatud lipulaulu järgi vennastust, vaimuvabadust ja haridust.
#000001
Need värvid kaunistavad meie teklit, vappi, rapiirikorve ja mitmesugust muud atribuutikat.
#000002
Sirkel ehk vääntäht on moodustatud fraasi „Vivat, Crescat, Floreat Fraternitas Estica!“ algustähtedest (ladina keeles: elagu, kasvagu, õitsegu eesti vennaskond!). Iga fraater esticus peab oskama oma korporatsiooni sirklit ühe joonega joonistada.
#000003
Sirkel on kujutatud ka värvitekli põhjal ning rebased kannavad oma musta tekli küljel kuldset sirklit. Samuti kasutatakse sirklit igal pool dokumentidel, esemetel jne
#000004
Vapikilbi sinisel osal seisab kuldsete tähtedega meie lipukiri „Teos õiglane ja vahvas, ustav sulle, Eesti rahvas“, rohelist osa kaunistab sirkel ning valgel on kuueteistkümnest lülist koosnev kett, mis ümbritseb meie asutamise kuupäeva, sümboliseerimaks kuuteteist asutajaliiget.
#000005
Korporatsiooni esimees kannab ametitunnusena laial värvilindil kullast vana vapi kujutist.
#000007
Samasugust märki annetatakse ka Fr. Estica aumärgina teenekatele vilistlastele nende elutöö tunnustamiseks.
#000008
Vanamees kannab oma ametimärgina värvilindile kinnitatud miniatuurset hõbedast uue vapi kujutist.
#000009